Suresh 179 Views
పప్పు దినుసులతో పెరిగిన ఖరీప్‌ ఆయకట్టు
న్యూఢిల్లీ,సెప్టెంబరు 4: ఖరీఫ్‌సాగుపరంగా పప్పు దినుసుల ఆయకట్టు పెరగడంతో గడచిన ఐదేళ్ల ఖరీఫ్‌ ఆయకట్టుతో పోలిస్తే నాలుగుశాతం పెరిగి నట్లు అంచనా. ఈనాలుగుశాతం పెరుగుదల కూడా పప్పుదినుసుల ఆయకట్టులోనే ఉన్నట్లు కేంద్ర వ్యవ సాయ శాఖ సర్వేచేసింది. గడచిన ఐదేళ్ల ఖరీఫ్‌ సాగు ఆయకట్టును పరిశీలించినా ఈ ఏడాది ఖరీఫ్‌ సాగు పెరిగినట్లు స్పష్టం అవుతోంది. వరిసాగు పరంగా చూస్తే గత ఏడాది 364.43 లక్షల హెక్టార్లలో సాగుచేస్తే ఈ ఏడాది 372.95 లక్షల హెక్టార్లలో సాగయింది. ఇక పప్పుదినుసుల పరంగా చూస్తే గత ఏడాది 106.92 లక్షల హెక్టార్లనుంచి ఈ ఏడాది 142.02 లక్షల హెక్టార్లలో సాగుచేసిం ది. కందిసాగుపరంగా 35.22 లక్షల హెక్టార్లనుంచి 51.78 లక్షల హెక్టార్లకు పెరిగింది. మినుముల పరంగా 27.03లక్షల హెక్టార్లనుంచి 34.37 లక్షల హెక్టార్లుపెసర 24.28లక్షల హెక్టార్లనుంచి 33.04 లక్షల హెక్టార్లు, ఉలవలపరంగాచూస్తే 0.33 లక్షల హెక్టార్లనుంచి 0.54 లక్షల హెక్టార్లకు పెరిగింది. ఇక తృణధాన్యాల్లో జొన్నలు 18.59 లక్షల హెక్టార్ల నుంచి 19.20 లక్షల హెక్టార్లకు పెరిగింది. సజ్జల పరంగాచూస్తే 67.38 లక్షల నుంచి 68.18 లక్షల హెక్టార్లలో సాగుచేసారు. మొక్కజొన్న 74.61 లక్షల నుంచి 83.21 లక్షల హెక్టార్లలో సాగు చేశారు. ఇక మొత్తం తృణధాన్యాలు 175.59 లక్షల హెక్టార్ల నుంచి 184.13 లక్షల హెక్టార్లలో సాగయింది. ఇక నూనె గింజపరంగా మొత్తం 178.67 లక్షల హెక్టార్లల సాగయితే ఈసారి స్వల్పంగా తగ్గి 176.60 లక్షల హెక్టార్లకు పరిమితం అయింది. వేరుశెనగ 35.70 లక్షల హెక్టార్ల నుంచి 44.24లక్షల హెక్టార్లకు ఆయకట్టుపెరిగిం ది. సోయాబీన్‌ 115.37 లక్షల హెక్టార్ల నుంచి 112.28లక్షల హెక్టార్లకుతగ్గింది. నువ్వులు 16.85 లక్షలహెక్టార్ల నుంచి 13.85 లక్షల హెక్టార్లకు తగ్గిం ది. ఆముదం 8.90 లక్షల హెక్టార్ల నుంచి 6.53 లక్షల హెక్టార్లకు తగ్గింది ఇక చెరకు పరంగాచూసినా ఆయకట్టు తగ్గింది. 49.60 లక్షల హెక్టార్ల నుంచి 45.79లక్షల హెక్టార్లకు తగ్గింది. జనపనాగర, గోగు నారపరంగాచూస్తే 7.73లక్షల హెక్టార్లనుంచి 7.56 లక్షల హె క్టార్లలో ని లిచింది.పత్తిసాగు కూడా 114.17లక్షల హెక్టార్లనుంచి 101.96లక్షల హెక్టార్ల కు తగ్గినట్లు వ్యవసాయశాస్త్రజ్ఞుల అంచనా. మొత్తం ఆయకట్టుపరంగాచూస్తే 997.11 లక్షల హెక్టార్ల గత ఖరీఫ్‌ నుంచి 1033.99 లక్షల హెక్టార్లకు పెరిగి నట్లు తేలింది. ప్రధానంగా పప్పుదినుసుల సాగు పెరగడమేనని అంచనా. వరిసాగుచేసే రాస్ట్రాల్లో బీహార్‌, ఛత్తీస్‌గఢ్‌, ఒడిశా, పంజాబ్‌, ఉత్తరప్రదేశ్‌, పశ్చిమ బెంగాల్‌ రాష్ట్రాల్లో అనుకున్న స్థాయికంటే ఎక్కువగానే ఉంది. గత ఏడాది 364.43 లక్షల హెక్టార్లకంటే 372.95 లక్షల హెక్టార్లు ఈసారి సాగయినట్లు అంచనా. పప్పు దినుసులపరంగా ఎక్కువగా రాజస్థాన్‌, మహారాష్ట్ర, మధ్యప్రదేశ్‌, కర్ణాటక రాష్ట్రాల్లో ఎక్కువ సాగయింది. ఆగస్టు 31వ తేదీ వరకూ 142.02 లక్షల హెక్టార్లలో సాగుచేసారు. ఖరీఫ్‌సీజన్‌లో పప్పుదినుసుల సాగులో 108.693 లక్షల హెక్టార్లు అయితే అంచ నాలకు మించి సాగయినట్లు వ్యవసాయ శాఖ ప్రకటించింది. చెరకుసాగుపరంగా బకాయిలు పేరుకుపోతుండటంతో రైతు లు సాగు వ్యయం తట్టుకోలేక ఇతర పం టలవైపు మళ్లుతున్నారు. అలాగే పత్తి పంటపరంగా కూడా రైతులు ఎక్కువ సోయాబీన్‌, పప్పుదినుసులవైపు సాగుకు మళ్లడం వల్ల వీటి సాగు గణనీయంగా తగ్గినట్లు వ్యవసాయ అధి కారులు చెపుతున్నారు. మొత్తం మీద పప్పుదిను సుల కొరతను ప్రభుత్వం తగ్గించేందుకు ఓవైపు దిగుమతులను ప్రోత్సహిస్తుండగా మరోవైపు రైతు లకు కూడా ధరలు ప్రోత్సాహకాలు కనీస మద్దతు ధరలు, బోనస్‌ ధరలు ప్రకటించి మరింతగా సాగును ప్రోత్సహిస్తున్నదని తెలుస్తోంది.